b'\n_START_ARTICLE_\nBudsjett\n_START_PARAGRAPH_\nEt budsjett er en oppstilling over forventede inntekter og kostnader for en virksomhet, organisasjon eller offentlig myndighet eller forvaltningsorgan i l\xc3\xb8pet av en bestemt periode, for eksempel et \xc3\xa5r. Budsjettet er et planlagt eller forventet regnskap for neste budsjettperiode. Budsjettet viser de \xc3\xb8konomiske konsekvensene av planene for gitt budsjettperiode. Budsjett er en plan for anskaffelse og anvendelse av ressurser, samtidig som det er et viktig kontroll- og oppf\xc3\xb8lgingsverkt\xc3\xb8y i virksomhetens \xc3\xb8konomistyring._NEWLINE_Uttrykket \xc3\xb8konomiske rammevilk\xc3\xa5r viser til rammene en virksomhet m\xc3\xa5 handle innenfor. Det inneb\xc3\xa6rer hva som finnes til r\xc3\xa5dighet av penger i form av inntekter, tilskudd, st\xc3\xb8tteordninger; og hva slags utviklingstrekk og premisser som legges av de ulike typene inntekter og utgifter organisasjonen har._NEWLINE_Ordet budsjett brukes ogs\xc3\xa5 n\xc3\xa5r de \xc3\xb8konomiske rammene er kjent p\xc3\xa5 forh\xc3\xa5nd, som ved gjennomf\xc3\xb8ring av et prosjekt basert p\xc3\xa5 en bevilgning. Det brukes ogs\xc3\xa5 i forbindelse med anleggsprosjekter, byggearbeid m.v.'